Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section:  a nevelési-oktatási intézmények működéséről szóló 11/1994. (VI. 8.) MKM rendelet.
Paragraph Index: 76

5. A képzés struktúrája 5.1. Képzési idő – A tantervi idő felosztása A szakképzést előkészítő évfolyamon a tanulási idő pedagógiai céloknak megfelelő felosztása a 10 hónapos képzési időtartamot felölelő modulok kialakítása szerint történik. A hagyományos heti óraszám meghatározás a modularitás miatt csak keretjellegű. A teljes képzési idő, valamint a modulok összóraszáma a modultérképen szerepel. Az egyes projektek időtartama csak ajánlott, a felzárkóztató jellegből következő egyéni haladási ütem biztosításának igénye miatt. A jogszabályban meghatározott belépési feltételek egy viszonylag heterogén tanulói célcsoportot jelentenek iskolai előképzettség szempontjából, ugyanakkor közös sajátosságuk, hogy felzárkóztatásra van szükségük ahhoz, hogy rendelkezzenek a szakképzésbe lépés feltételeivel. Egyéni haladási ütemük tehát jelentősen eltérhet. A szakképzést előkészítő évfolyam tanulóinak biztosítani kell a rugalmas be- és kilépési lehetőséget, hiszen az a cél, hogy a 10 hónapos képzési idő alatt sajátítsák el a szakképzésbe lépéshez szükséges bemeneti kompetenciák összességét. Az ajánlott időkeretnek határt szab az iskolai rendszerű oktatásban a tanulók kötelező óraszáma, ami a jelenleg érvényben lévő jogszabályi feltételnek kell, hogy megfeleljen: évi 1017,5 óra lehet. A teljes időkeret 1017,5+74 lehet, a szabadon választottal együtt. 2006/79/II. szám A kerettantervi modulok időtartama táblázat formájában, összesítve: Modulok Időkeret (óra) „A” jelű modulok 347,5 1/II. Személyiségfejlesztés, önismeret 117,5 2/II. Tanulás módszertana 3/I. Alapkészségek fejlesztése: írás, olvasás, számolás 4/I. Számítástechnikai alkalmazás 5/I. Általános szóbeli kommunikáció „S” jelű modulok 6/III. Pályaorientáció 7/IV. Szakmai kommunikáció Anyanyelvi, Idegen nyelvi 8/IV. Szakmai alapozás, projektek megvalósítása Kötelező tanórai foglalkozások 1017,5 Szabadon választható modulok A tanuló javasolt évi óraszáma 1091,5 Az egyes iskolák helyi modulrendszerét a pedagógiai rendszer tantervében rögzített modul szerint, a modultérkép és az egyes modulok kompetenciáit tartalmazó kompetenciatáblázatok figyelembevételével a helyi tantervek határozzák meg. 5.2. Képzési szakaszok a moduláris projekt alapúság elve szerint A szakképzést előkészítő évfolyam keretében alapkészségek fejlesztése, szocializáció, pályaorientáció és szakmai alapozás folyik. A képzési szakaszok és fejlesztési feladatok e négy kiemelt tartalomhoz kapcsolódnak. Az alapkészségek fejlesztése, mint általános feltétel, a teljes képzés során kiemelt cél, amellett, hogy külön szakaszként is megjelenik az időbeli egymásra épültségnek megfelelően. A gyakorlatban nem lehet mereven kezelni az egyes képzési szakaszok lezárulását a 10 hónapos képzési időn belül a tanulók eltérő egyéni haladási üteme miatt. A szakaszok rendszert alkotnak, egyik nélkül sem lehet elérni a kitűzött célt. A pedagógiai rendszerben meghatározott képzési szakaszok római számmal jelöltek: – I. Alapkészségek fejlesztése – II. Szocializáció – III. Pályaorientáció – IV. Szakmai alapozás 2006/79/II. szám Modultérkép A modultérkép a modularizált képzésekben a modulok térképszerű, rajzos elrendezése, mely ábrázolja a modulok időbeli elrendezését és kapcsolatát más modulokkal. Tartalmazza továbbá a be- és kilépési szinteket, a modulok nevét és ajánlott időkeretét. A modultérképet a kompetencia alapú képzésnél szélesebb értelemben használjuk, tartalmazza a modulokhoz tartozó kompetenciák felsorolását is, így két részből áll:  a tulajdonképpeni modultérkép,  és a kompetenciák felsorolása modulokba rendezve (a modulokhoz tartozó kompetencialista). A horizontális-vertikális térkép azt ábrázolja belépéstől kezdődően, hogy egy időben egyszerre két, vagy több modul is folyamatban van, és ezekre hogyan épülnek a képzés során a többi modulok. A térkép áttekinthetően szemlélteti az egymásra épülést és a kölcsönös kapcsolódásokat. Leolvasható róla, mely modulok futnak párhuzamosan, hol fontos feltétel az egymásra épülés, (ami azt jelenti, hogy az egyik modul befejezése után kezdhető meg a következő). Fontos a modulok számozása (1–8.) és megnevezése A kompetenciák felsorolása modulokba rendezve fontos része a modultérképnek. Táblázatos formában készült, melynek oszlopai tartalmazzák: a modulok sorszámát; – azaz a modul számát és törtjellel a képzési szakaszt, amelyhez tartozik – a modulok megnevezését; a kompetenciák számát és nevét – azaz a modulokhoz tartozó kompetenciák (kód)számát – ez utal a kompetencia-táblázatban lévő feladatcsoportokra és feladat/tulajdonság listára. Ebből a táblázatból derül ki, hogy egy modulhoz hány és milyen tartalmú kompetenciák tartoznak. A modultérkép és a táblázat fontos információs anyag az előkészítő programban részt vevő diákok számára, de értékes információkat tartalmaz a képzést szervezők és a képzés lebonyolításában közreműködő oktatók számára is.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes